Konur nota langverkandi getnaðarvarnir, á borð við lykkjuna, í sífellt meiri mæli, og fækkun þeirra sem nota getnaðarvarnarpilluna skýrist sennilega af því. Þetta segir formaður Félags íslenskra fæðinga- og kvensjúkdómalækna. Danska ríkisútvarpið greinir frá því að konum í Danmörku sem nota pilluna hafi fækkað um 40 prósent á tíu árum.
Í dönsku fréttinni er rætt við konur sem lýsa því hvers vegna þær hafi hætt á pillunni, og nefna ýmsar aukaverkanir. Ein segist hafa ákveðið að nota frekar app í símanum til að fylgjast með tíðahringnum. Þá segir að árið 2011 hafi 400 þúsund konur keypt pilluna, en á síðasta ári aðeins tæplega 240 þúsund. Fréttastofa hefur ekki fengið tölur yfir þróunina á Íslandi en Aðalbjörg Björgvinsdóttir formaður félags fæðinga- og kvensjúkdómalækna segir vel geta verið að þróunin sé svipuð hér á landi. Fækkunin hljóti að skýrast af því að konur noti nú frekar langverkandi getnaðarvarnir, frekar en að þær forðist hormónagetnaðarvarnir yfir höfuð.
seinustu ár hefur verið mikil aukning í notkun á langvarandi getanaðarvörnum, sem eru eins og hormónalykkjan, stafurinn, sprautan og koparlykkjan. Þessar sem eru þessar sem hafa prógestron eingöngu, og konur sleppa við blæðingar og þurfa ekki að muna eftir pillunni. Það hefur orðið aukning í því. Ég hefði þá frekar haldið að það gæti verið orsök fyrir þessari breytingu.
en pillan er góð og gild getnaðarvörn eins og áður en gott mál að maður hafi hitt að velja úr ef maður vill
Verulega hefur dregið úr notkun á getnaðarvarnarpillunni í Danmörku á síðustu árum. Formaður Félags íslenskra fæðinga- og kvensjúkdómalækna segir vinsældir annarra getnaðarvarna eru sífellt að aukast.